                                                                         PATVIRTINTA
                                                                                                       Vilkaviškio rajono savivaldybės 
                                                                                                       visuomenės sveikatos biuro
                                                                                                       direktoriaus 2025 m. rugsėjo 1 d.
                                                                                                       įsakymu Nr. V- 31

ATVIRUKO – LAIŠKO  „MANO PATARIMAI DRAUGUI – KODĖL VERTA GYVENTI“ KONKURSO NUOSTATAI
I SKYRIUS    
BENDROSIOS NUOSTATOS

1. Atviruko – laiško „Mano patarimai draugui – kodėl verta gyventi“ (toliau – Konkursas) nuostatai reglamentuoja konkurso tikslą, organizatorius, tikslinę grupę, dalyvavimo sąlygas, vertinimą, apdovanojimą, baigiamąsias nuostatas.
2. Konkursas skirtas Pasaulinei savižudybių prevencijos dienai paminėti.
3. Su konkurso nuostatais organizatoriai supažindina Vilkaviškio rajono savivaldybės švietimo įstaigas ir skelbia juos interneto svetainėje.
II SKYRIUS  
TIKSLAS

4. Konkurso tikslas – stiprinti psichinę vaikų ir jaunimo sveikatą. Kviesti kurti atvirukus – laiškus draugui, ir priminti, kodėl verta gyventi. 
IV SKYRIUS  
 ORGANIZATORIAI

5. Vilkaviškio rajono savivaldybės visuomenės sveikatos biuras.
V SKYRIUS    
TIKSLINĖ GRUPĖ

6. Konkurse gali dalyvauti Vilkaviškio rajono savivaldybės švietimo įstaigų 5 – 12 klasių mokiniai.
VI SKYRIUS
 DALYVAVIMO SĄLYGOS

7. Atvirukai – laiškai gali būti atlikti įvairia technika: akvarele, guašu, tušu, kreidelėmis, pieštukais ir kt., išskyrus kompiuterinę grafiką.
8. Antroje atviruko – laiško pusėje spausdintomis raidėmis nurodoma: mokinio vardas, pavardė, klasė, mokykla.
9. Atvirukus – laiškus pristatyti iki 2025 m. rugsėjo 30 d. adresu: Sporto g. 3, Vilkaviškio sporto centras, II aukštas (207 kab.).

VII SKYRIUS
 VERTINIMAS

10. Atvirukus – laiškus vertina Vilkaviškio rajono savivaldybės visuomenės sveikatos biuro sudaryta komisija.
11. Darbai bus nevertinami, jei neatitiks nuostatų reikalavimų arba bus pateikti po termino pabaigos.
VIII SKYRIUS
APDOVANOJIMAI

12. Darbai bus skirstomi pagal amžiaus grupes: 5-6 klasės, 7-9 klasės ir 10-12 klasės. Trys originaliausi ir kūrybiškiausi darbai bus apdovanoti Vilkaviškio rajono savivaldybės visuomenės sveikatos biuro įsteigtais prizais.
IX SKYRIUS
BAIGIAMOSIOS NUOSTATOS

13. Darbai konkurse dalyviams negrąžinami.
14. Konkurso dalyvių patirtų išlaidų organizatoriai neapmoka.
15. Dėl išsamesnės informacijos prašome kreiptis: Sporto g. 3, Vilkaviškio sporto centras, II aukštas (207 kab.), tel. 0 (342) 31 058, el. paštas: dbalciuniene.vsb@gmail.com 

